# Edmund Randolph

|  |
| --- |
| Edmund Jennings Randolph |
|
 |
|

---

7. Guverner Virginije
 |
| **Na dužnosti** 1786 – 1788.
 |
| Prethodnik
 | Patrick Henry
 |
| Nasljednik
 | Beverley Randolph
 |
|

---

1. Vrhovni advokat SAD
 |
| **Na dužnosti** 26.9. 1789. – 26.1. 1794.
 |
| Predsjednik
 | George Washington
 |
| Prethodnik
 | nema
 |
| Nasljednik
 | William Bradford
 |
|

---

2. državni sekretar SAD
 |
| **Na dužnosti** 2.1. 1794. – 20.8. 1795.
 |
| Predsjednik
 | George Washington
 |
| Prethodnik
 | Thomas Jefferson
 |
| Nasljednik
 | Timothy Pickering
 |
|

---

 |
| Rođen/a
 | (1753-augusta-10)10. augusta 1753. Williamsburg, Virginia
 |
| Umro/la
 | 12. septembra 1813. (dob: 60) Millwood (Virginia)
 |
| Politička stranka
 | Federalist
 |
| Suprug/a
 | Sara Elizabeth Nicholas
 |
| Profesija
 | advokat, političar
 |
| Religija
 | Episkopalac
 |

**Edmund Jennings Randolph** (10.8. 1753. – 12.9. 1813.) bio je američki advokat, guverner Virgnije, državni sekretar i prvi ministar pravde SAD.

Randolph se rodio u Williamsburgu u Virginiji kao dijete ugledne i uticajne porodice Randolph. Obrazovao se na College of William and Mary, a nakon diplome studirao pravo kod svog oca Johna Randolpha i strica Peytona Randolpha. Nakon izbijanja američke revolucije otac mu je kao lojalist otišao u Britaniju, a mladi se Randolph kao i stric, priključio revolucionarima i Kontinentalnoj vojsci te služio kao ađutant generala Georgea Washingtona. 1779. je izabrana za delegata u Kontinentalnom kongresu gdje je služio do 1782.

Randolph se sve vrijeme bavio pravom, a godine 1786. je izabran za guvernera Virginije. Iste je godine vodio delegaciju svoje države na Konvenciji u Annapolisu, a sljedeće godine aktivno sudjelovao u Filadelfijskoj konvenciji na kojoj se nastojalo pronaći alternativa dotadašnjem konfederalnom ustrojstvu SAD. Randolph je na konvenciji predložio Virginijski plan koji je predviđao dvodomni nacionalni parlament i broj zastupnika svake države srazmjeran broju stanovnika. Iako je usvojeni tekst prihvatio neke njegove ideje, Randolph ga je odbio potpisati, mada je kasnije podržao novi Ustav SAD.

Randolph je u septembru 1789. postao prvi Vrhovni advokat SAD. Kao član administracije rodbinski i poslovno povezan s Washingtonom i državnim sekretarom Thomasom Jeffersonom nastojao je posredovati u rješavanju njihovih sukoba. Nakon što je Jefferson podnio ostavku 1793. godine, Randolph je imenovan na njegovo mjesto. Protivio se Jayevom sporazumu s Velikom Britanijom, ali je zato isposlovao Pinckneyev sporazum 1795. Iste je godine britanska mornarica presrela tajne francuske poruke Randolphu, a skandal je natjerao Randolpha da podnese ostavku.

Randolph je godine 1807. zastupao Aarona Burra na suđenju za veleizdaju.

## Vanjske veze

* Edmund Randolph at Find A Grave

| Političke funkcije
 |
| --- |
| Prethodi:  **Patrick Henry**  |  **GuvernerVirginije**  1786 – 1787
 | Slijedi:  **Beverley Randolph**  |
| Prethodi:  **Thomas Jefferson**  |  **Državni sekretar SAD**  2.1. 1794 – 20.8. 1795.
 | Slijedi:  **Timothy Pickering**  |
| Pravne funkcije
 |
| Prethodi:  (nema)  |  **Vrhovni advokat SAD**  26.9. 1789 – 26.1. 1794.
 | Slijedi:  **William Bradford**  |